עדה רוטנברג

עדה רוטנברג (נולדה ב-1971) היא מעצבת, עורכת גרפית וארט דיירקטור, ומרצה לתקשורת חזותית. עיצבה עטיפות ספרים רבות להוצאות גדולות בישראל, ויצרה זהות חזותית לגופי תרבות, לארגונים חברתיים ולמלונות בוטיק. גישתה מבוססת על עיצוב קונספטואלי־אסתטי שבו התפיסה הרעיונית מובילה את הסגנון החזותי.

ביוגרפיה 
רוטנברג נולדה במונטריאול, קנדה ב-1971, וגדלה בירושלים. היא בוגרת מגמת המוזיקה בתיכון של האקדמיה למוסיקה ולמחול בירושלים. לאחר שירותה הצבאי החלה ללמוד באקדמיה לאמנות ועיצוב בצלאל, ירושלים וקיבלה תואר בוגר בעיצוב. לאחר מכן, שבה ללימודי תואר שני בתוכנית הבינתחומית באמנויות בפקולטה לאמנויות באוניברסיטת תל אביב, במסגרתו ערכה מחקר על עטיפות ספרים קונספטואליות במאה ה-20.

היא מתגוררת עם משפחתה בתל אביב.

קריירה 
רוטנברג לימדה עיצוב גרפי-טיפוגרפי במרכז האקדמי לעיצוב ולחינוך ויצו חיפה (2009-2018) וב-HIT מכון טכנולוגי חולון (2012-2014).

משנת 2010 היא מרצה ומרכזת את התוכנית לתקשורת חזותית בביה״ס לאדריכלות ע"ש באוניברסיטת תל אביב, ומאז 2018 מרצה במכללת שנקר.

היא החלה את דרכה בעיצוב ועריכה גרפית בעיתונות המודפסת, בעיצוב מוספים ב'ידיעות אחרונות‘ וב'הארץ', מגזינים ('בלייזר' ו'עלמה' מבית 'ידיעות אחרונות'); והשתתפה בהקמת ynet, פרויקט שבמסגרתו עבדה עם המעצב הבריטי נוויל ברודי.

עיצוב ומיתוג 
בשנת 2001 הקימה את 'סטודיו עדה רוטנברג' המתמחה במיתוג ועיצוב זהות חזותית. עיצבה זהות חזותית למלונות, לגופי תרבות ולארגונים חברתיים, השתתפה בתערוכות עיצוב ואצרה את התערוכה ״מציירים מילים״ בשבוע האיור.

רוטנברג היא הארט דיירקטור של רשת מלונות הבוטיק אטלס, ואחראית על יצירת זהות חזותית למלונות הקונספט של הרשת.

עיצוב עטיפות ספרים 
רוטנברג עיצבה מאות עטיפות להוצאות הספרים המובילות בישראל, ביניהן כתר הוצאה לאור, עם עובד, כנרת זמורה-ביתן דביר, הוצאת שוקן, ידיעות ספרים, דני ספרים ולהוצאה האיטלקית ג'יונטינה.

רוטנברג מגדירה עיצוב גרפי בכלל, ועיצוב עטיפות ספרים בפרט, כשדה למחקר קונספטואלי. העטיפה מבטאת רעיון בעזרת שני מרכיבים – דימוי וכותרת – שכל אחד מהם בעל משמעות בפני עצמו, ויחד הם יוצרים משמעות שלישית.

פרסים, מלגות, פרסומים 
 2016 – קטלוג התערוכה Women in design, AIAP, מילנו
 2014 – Visual Image Design: Restaurants & Hotels, שנזן
 2006 – ספר בצלאל 100, המחלקה לתקשורת חזותית 1995
 1999 – איגוד המעצבים הגרפיים, פרסים ראשון ושני עבור שערי מגזינים
 1995 – תחרות הפרסום הישראלית, מדליית כסף בקטגוריית דיוור ישיר

תערוכות 
 2019 – 'איך אורזים סיפור', תערוכת יחיד, במסגרת פסטיבל 'הכל בספר‘ 2019, ספריית אוניברסיטת בן-גוריון בנגב
 2018 – 'איך אורזים סיפור', תערוכת יחיד, במסגרת פסטיבל 'הכל בספר', בית האמנים בנגב, באר-שבע
 2014 – 'אומת האיור' – מאיירים ישראלים בחו"ל, תערוכה קבוצתית, במסגרת שבוע האיור, בית האמנים תל אביב
 2013 – '-100 ספרים 200 עטיפות', תערוכה קבוצתית, טרמינל לעיצוב בת-ים
 2007 – Designed in Israel 'עוצב בישראל', תערוכה קבוצתית, תל אביב
 2006 – Sisterhood, תערוכת יחיד, היכל התרבות רביבים
 2004 – Sisterhood, תערוכת יחיד, בית גבריאל

קישורים חיצוניים 

 

 טל סולומון ורדי, איך אורזים סיפור: עיצוב עטיפות ספרים, במגזין Uncoated, מאי 2022
 אביטל ברוידא, מעוצב ירושלמי: מלון הבוטיק החדש "בצלאל" נושא את שמו בכבוד, ינואר 2017
 עדה רוטנברג, מילה שווה אלף תמונות, במגזין אות-אות-אות, מרץ 2016
 על הסף: השער בין מושג, דימוי, וחומר ממשי, כנס מותר 24, אוניברסיטת תל אביב, פברואר 2015
 עודד בן-יהודה, לצייר אותיות: מחווה לשבוע האיור בתל אביב, XNET, מאי 2014
 סיגל נמיר, עולם קטן: 'מציירים מילים' ו'אומת האיור' האירו את סצנת האיור העולמית, מגזין רידיזיין ו-DesignZoom, יוני 2014
 חגית פלג-רותם, למה אנחנו שופטים ספר קודם כל לפי העטיפה, גלובס, יוני 2013
 יובל סער, לפני שסוגרים: 100 ספרים 200 עטיפות, מגזין פורטפוליו, יוני 2013
 ספר לי איור, מקור ראשון, יוני 2013
 יובל סער, בלי זהב וזית, הארץ, יוני 2008

הערות שוליים 

ישראליות שנולדו ב-1971
מעצבים ישראלים
מעצבות ישראליות
בוגרי בצלאל, אקדמיה לאמנות ועיצוב
בוגרות בצלאל, אקדמיה לאמנות ועיצוב
סגל אוניברסיטת תל אביב: אמנויות
בוגרי אוניברסיטת תל אביב